Արքաշեն (գետ)

Արքաշեն, Արխաշան, Արխաշան-Ամբերդ, Արխաշին, գետ Հայաստանի Արագածոտնի մարզում, Ամբերդ գետի ձախ վտակը։ Սկիզբ է առնում Արագած լեռան վրա գտնվող Քարի լճի արևմտյան ափից և Անտառուտ գյուղից 4 կմ հյուսիս–արևմուտք միախառնվում մայր գետին։ Սնվում է Քարի լճի շրջակայքի աղբյուրներից և ձնհալքային ջրերից։ Հոսքի ռեժիմն անկանոն է, վարարում է մայիս-հունիս ամիսներին։ Երկարությունը 13 կմ է։  Ամբերդ և Արքաշեն գետերի միախառնման տեղում 2300 մ բարձրության վրա գտնվում է Ամբերդ ամրոցը։

Ծանոթագրություններ 

Արագածոտնի մարզի գետեր
Ամբերդ գետի վտակներ